Ich het diſen lieben ſvmer
Ich het diſen lieben ſvmer·
manig̾ froͤiden mir gedaht·
des mich wendet ſvnder kvmmer·
den mir hat dú liebe bꝛaht·
der wil al min dienſt v̾ſmahen·
da vō wont mir truren nahen·
nv iſt zeſoꝛgē mir gedaht·

Swenne ich gedenke an lôſlich lachen·
dc mir in min h̾ze bꝛach·
ſol mir das niht froͤide machen·
do ich die gv̊tē lachē ſach·
lieblich dc wart mir v̾keret·
merker das ſi ſint gvneret·
vō den lide ich vngemach·

Frowe ich wil genade ſůchen·
tv̊t an mir genade ſchin·
des ſol úwer tvgende růchen·
machent fro dc h̾ze min·
let min frowe ir frúnt v̾derben·
ich mv̊s in ir dienſt erſterben·
ſi enwende mir ſenden pin·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse